એક રિપોર્ટ મુજબ 100 અબજ રૂપિયાથી પણ વધારે (આશરે 77 અબજ ડોલર)ના આ કૌભાંડમાં પાકિસ્તાન કોર્ટના ત્રણ સભ્યોની બેન્ચે સુનાવણી કરતા નકલી બેન્ક ખાતાઓ અને પૈસાની હેરાફેરી બાબતે તપાસનો આદેશ કર્યો હતો. અદાલત જાતે જ આ મામલાની દેખરેખ કરી રહી છે. ફેડરલ ઇન્વેસ્ટિગેશન એજન્સીની એક સંયુક્ત તપાસ સમિતિએ અદાલત સામે રિપોર્ટ આપ્યો હતો, જેમાં ખુલાસો કરાયો હતો કે નકલી બેન્ક ખાતાઓ દ્વારા 47 અબજ પાકિસ્તાની રૂપિયાની હેરાફેરી કરાઇ હતી, જ્યારે 36 કંપનીઓના નકલી બેન્ક ખાતાઓ દ્વારા 54 અબજ પાકિસ્તાની રૂપિયાનુ ગમન કરવામાં આવ્યું હતું.